**INDOKOLÁS**

**a települési támogatás keretében nyújtott ellátások és a szociális szolgáltatások helyi szabályozásáról szóló 8/2015.(II.27.) önkormányzati rendelet módosításához**

1. **§**

Ismételten indokolttá vált a támogatási forma bevezetése, amely átmeneti jelleggel képes kezelni a lakosság létfenntartási problémáit.

1. **§**

A kérelmek feldolgozása során tapasztalható, hogy a rendkívüli települési támogatások keretében az egy naptári évben megállapítható támogatási összeget a kérelmezők egy része már a 2023. év vonatkozásában kimerítette. Ezért a piaci vásárlási utalvány értéke az egy naptári évben kifizethető rendkívüli települési támogatások összegébe nem kerül beszámításra.

A rendelkezés (1) bekezdése 2023. július 1. napjától, míg a (2) bekezdés 2024. február 1. napjától lép hatályba.

1. **§**

Meghatározásra kerültek a támogatás jogosultsági feltételei, a támogatás formája és összege. Piaci vásárlási utalvány nyújtható annak a kérelmezőnek, aki megfelel a meghatározott jövedelmi feltételeknek, és sem neki, sem családjának vagyona nincs. A támogatás évi legfeljebb 30.000 Ft összegű természetbeni támogatás formájában adható, az utalvány a legalapvetőbb szükségleteket figyelembe véve élelmiszer (kivéve szeszes ital) és ruházati cikk vásárlásra fordítható. Az utalvány a Szombathely Városi Vásárcsarnok területén használható fel az erre vonatkozóan megállapodással rendelkező árusítóknál.

1. **§**

A gyógyszer- és gyógyászati segédeszköz kiadások viseléséhez nyújtott rendszeres települési támogatás megállapításának egyszerűsítése, könnyebb áttekinthetősége miatt javasolt a támogatás minimum havi összegének meghatározása 1.000,- Ft összegben.

1. **§**

A támogatás nagyobb célzottságának elősegítése érdekében a támogatás természetbeni ellátási formaként került meghatározásra.

1. **§**

A támogatás biztosításának időbeli hatályát tartalmazza.

1. **§**

A hatálybalépést tartalmazza.